Metallica, în zi de sărbătoare. Hetfield & Co. aniversează 39 de ani de la înființarea trupei.
Trupa Metallica a fost înființată pe 28 octombrie 1981. Metallica a cântat în România de patru ori. Trupa a programat un concert acustic online pentru 14 noiembrie.
Cea mai mare, cea mai bună, cea mai bine-vândută trupă de heavy-metal din lume. Metallica împlinește astăzi 39 de ani. Alex Anghel, de la Smart Radio, a vorbit despre istoricul lor.Cântă împreună din 28 octombrie 1981. Au specii de șerpi și de păianjeni denumite după ei, 10 albume, 9 premii Grammy și peste 130 de milioane de discuri vândute. Par duri, că doar cântă heavy metal, dar în ultimul timp le-am văzut mai degrabă latura sensibilă, de suflet.Metallica, au cântat în România de patru ori, ultima dată vara trecută, pe Național Arena, când au și donat 250 de mii de euro pentru inițiativa #NoiFacemUnSpital. Și au mai făcut un gest, pentru români, au cedat, pro bono, Asociației Dăruiește Viața, drepturile de folosire a melodiei lor "Unforgiven", pentru campania pe care o auzim acum la radio și la TV – Împreună Câștigăm Războiul.Următorul concert al legendarei trupe americane va fi unul acustic și tot caritabil, programat pe 14 noiembrie, în variantă de live-streaming.